બોલિવૂડમાં પરિવારવાદની વાતને વધારે મહત્વ અપાયું: કરીના - NavGujarat Samay
બોલિવૂડમાં પરિવારવાદની વાતને વધારે મહત્વ અપાયું: કરીના
8 Sep 2017, 1535 hrs IST
હિન્દી ફિલ્મ ઇન્ડસ્ટ્રીમાં ભાઇભત્રીજાવાદ વિશે ઘણા સમયથી ચર્ચા ચાલી રહી છે. હવે કરીના કપૂર ખાને આ વિશે વાત કરી છે. વાસ્તવમાં આ ઇશ્યૂની શરૂઆત 'કોફી વિથ કરણ' શોમાં કંગના રનૌતે કરી હતી. એના વિશે બેબોએ કહ્યું હતું કે, 'શું શક્ય તમામ ફીલ્ડમાં પરિવારવાદ નથી? પરંતુ કોઈ એ મામલે વાત કરતું નથી. બિઝનેસ ફેમિલીઝમાં, દીકરો બિઝનેસ હસ્તક લે છે. એક રાજકારણીનો છોકરો તેના ફાધરનું સ્થાન લે છે. જોકે, આ બધું પરિવારવાદ ગણાતું નથી.'
તેણે વધુ કહ્યું હતું કે, 'અનેક સ્ટાર કિડ્ઝ તેમના પેરેન્ટ્સની જેમ સક્સેસ મેળવી શક્યા નથી. એટલા માટે મને સમજાતું નથી કે, શા માટે લોકો આ વિષય પર આટલી ચર્ચા કરી રહ્યા છે. બેઝિકલી, ફિલ્મ ઇન્ડસ્ટ્રી એ નિષ્ઠુર જગ્યા છે. જ્યાં ફક્ત ટેલેન્ટ જ કામ આવે છે. જે સૌથી વધુ ટેલેન્ટેડ હોય એ ટકે. બાકી તો આપણા દેશમાં ઘણા બધા સ્ટાર કિડ્ઝ નંબર વન સ્ટાર્સ બન્યા હોત.' કરીના માને છે કે, પરિવારવાદનો મામલે વધારે પડતી વાત થઈ છે.
તેણે કહ્યું હતું કે, 'જો અહીં રણબીર કપૂર છે તો રણવીર સિંઘ પણ છે કે જે ફિલ્મ ઇન્ડસ્ટ્રીમાંથી નથી આવતો. એટલે જ પ્રામાણિકતાથી કહું તો પરિવારવાદની વાતને વધારે મહત્વ આપવામાં આવ્યું છે. અહીં તમારું હાર્ડ વર્ક અને ટેલેન્ટ જ તમને આગળ લઈ જાય છે. આ જ કારણ છે કે, કંગના રનૌત આટલી ગ્રેટ એક્ટ્રેસ ગણાય છે અને તે ફિલ્મ ઇન્ડસ્ટ્રીમાંથી આવતી નથી. જો અહીં આલિયા ભટ્ટ છે તો કંગના પણ છે.' કરીના હવે ફિલ્મ ઇન્ડસ્ટ્રીમાં કમબેક કરવા જઈ રહી છે. તે અત્યારે સોનમ કપૂરની સાથે 'વીરે દી વેડિંગ' માટે શૂટિંગ કરી રહી છે.